Đurđica Bjedov
<s>Đurđa (Đurđica) Bjedov (Split, 5. april 1947.) je jugoslovenska reprezentativka u plivanju, državna rekorderka i osvajač olimpijskih medalja u plivanju, članica Plivačkog kluba „Mornar“ iz Splita.</s>

<s>Nosilac je prvih olimpijskih medalja za jugoslovenski plivački sport.</s><s>Na Olimpijskim igrama u Meksiko Sitiji 1968. godine, nastupajući za SFR Jugoslaviju, ovojila je zlatnu medalju na 100 m prsno i srebrnu na dvostruko dužoj deonici.</s><s>U istoriju svetskog plivanja je ušla kao prva olimpijska pobednica u diciplini koja je na ovim igrama prvi put uvrštena u program igara, tako da je pobedom automatski postavila i olimpijski rekord 1:15,8.</s><s>Đurđa Bjedov, 21-godišnja Splićanka otputovala je na Igre u Meksiko Siti, pre svega kao član štafete 4 x 100 m mešovito, a uspela je da osvoji dve olimpijske medalje u individualnoj konkurenciji.</s><s>Krajem godine ju je dnevni sportski list Sport proglasio za sportistu godine u Jugolsaviiji.</s>

<s>Učestvovala je i na prvenstvu Evrope 1966. i 1970. godine.</s>

<s>Ušla je u istoriju kao prvi osvajač medalje za jugoslovenski plivački sport i jedina jugoslovenska plivačica osvajač zlatne olimpijske medalje.</s>

<s>Za reprezentaciju Jugoslavije je nastupala 46 puta.</s><s>Od 1962 do 1968 prva je na prvenstvima Jugoslavije u plivanju 19 puta u sledećim disciplinama: 200 m prsno (1962—68), 400 m mešovito (1965—68), 100 m prsno (1968), 100 m delfin (1968), 200 m mešovito (1968) i u štafetama 4 h 100 m mešovito (1965—68) i 4 h 100 m slobodno (1966—67).</s>

<s>Nakon aktivne plivačke karijere, nastavila je sa angažovanjem u plivanju, ali sada u ulozi trenera.</s>

<s>Za svoje rezultate i doprinos razvoju plivačkog sporta 1987. primljena je u Međunarodnu kuću slavnih vodenih sportova.</s>

<s>Literatura</s>

<s>Enciklopedija fizičke kulture JLZ Zagreb 1975. tom 1 str. 172
 Olimpijski vekovnik 100 godina Olimpijskog komiteta Srbije 1910—2010 Beograd 2010. tom 1 str. 350.</s>

<s>Hrvatski plivači
Jugoslavenski plivači
Jugoslavenski olimpijci
Plivači na Olimpijskim igrama 1968.</s><s>Olimpijski pobjednici u plivanju
Osvajači olimpijskih medalja u plivanju
Biografije, Split</s>

